Næste etape af letbanen skal deles op i to, foreslår borgmesteren, der vil starte på Aarhus Ø. Pengene er fundet.

Annonce

AARHUS: Anden etape af letbanen i Aarhus er måske tættere på, end man først kunne forvente. I hvert fald foreslår borgmester Jacob Bundsgaard, at man går videre med en del af etape 2, nemlig delen til Aarhus Ø. Forslaget stiller borgmesteren i sit oplæg til de kommende budgetforhandlinger for 2018. Og det kræver et byrådsflertal, hvis det skal gennemføres.

Aarhus Letbane kan sandsynligvis se frem til at skulle anlægge næste etape ud til Aarhus Ø. Foto: Henrik Havbæk Madsen

Annonce

Sådan findes pengene

I sit oplæg anviser Jacob Bundsgaard, hvordan man kan finansiere strækningen fra Nørreport ud ad Bernhard Jensens Boulevard til spidsen af Aarhus Ø ved Lighthouse-byggeriet. Det kan nemlig ske alene med de indtægter, kommunen venter at få fra grundsalget på øen. - Jeg vil gerne, at byrådet med en beslutning sender det klare signal, at vi forpligter os til at anlægge letbanen ud på Aarhus Ø. Det vil give en værditilvækst til bydelen at få en højklasset letbane derud, og dermed vil grundpriserne stige. På den måde vil dem, der køber en byggegrund på Aarhus Ø også være med til at at betale for letbanen. Men det er jo også dem, der får den største glæde af den, forklarer Jacob Bundsgaard.

Annonce

Billigere på Aarhus Ø